ความฝันคืออะไร และมีอิทธิพลต่อมนุษย์เราอย่างไรบ้าง?
คนเราทุกคนต่างก็นอนหลับฝันกันทั้งนั้น แต่มีเพียงบางคนเท่านั้นที่จำความฝันของตัวเองได้ หลายๆ คนต่างพยายามทำความเข้าใจกับความฝัน และบรรดา
คุณเคยฝันกันบ้างรึเปล่าแล้วเคยสร้างภาพและเรื่องราวในยามหลับกันบ้างรึเปล่า? วันนี้ เราจะมาท่องโลกความฝันไปด้วยกัน ความฝันคือการแสดงออกของความนึกคิด ความรู้สึก และเหตุการณ์ต่างๆ ที่ผ่านเข้ามาในสมองในขณะที่เรากำลังนอนหลับอยู่ คนเรามักจะฝันกันคืนละสองสามครั้งหรืออาจจะฝันกันได้ถึงคืนละสี่ ถึง หก ครั้งเลยทีเดียว ทุกคนต่างก็นอนหลับฝันแต่มีเพียงบางคนเท่านั้นที่จดจำความฝันของตัวเองได้ คำว่า "ฝัน"มาจากคำเก่าในภาษาอังกฤษ ซึ่งมีความหมายว่า ความยินดี และเสียงดนตรี ความฝันของคนเรามักจะรวมถึงรูปรส กลิ่น เสียง และสิ่งที่เราสัมผัสได้ บางครั้งเราอาจฝันเรื่องเดิมๆซ้ำแล้วซ้ำเล่า ซึ่งมักไม่ใช่เรื่องที่น่าประทับใจนัก หรืออาจจะเป็นฝันร้ายหรือแม้แต่เรื่ององที่น่ากลัวก็เป็นได้ ในบางครั้งบรรดาศิลปิน และนักเขียน บอกว่าพวกเขาได้แนวคิดต่างๆ จากความฝันตัวอย่างเช่นนักร้องที่ชื่อ PaulMcCartney แห่งวง The Beatles ที่เล่าว่า ในวันหนึ่งเขาตื่นขึ้นมาพร้อมกับเสียงดนตรีของเพลง "Yesterday" อยู่ในหัวของเขาส่วนนักเขียน Mary Shelley บอกว่าเธอมีความฝันที่รุนแรง เกี่ยวกับนักวิทยาศาสตร์ ที่ใช้เครื่องจักรทำให้สัตว์โลกชนิดหนึ่งคืนชีพได้เมื่อเธอตื่นขึ้นมา จึงเริ่มเขียนหนังสือเกี่ยวกับนักวิทยาศาสตร์ที่ชื่อ "Frankenstein"ที่สร้างให้สัตว์ประหลาดมาต่อสู้กัน ผู้คนต่างพยายามทำความเข้าใจกับความฝันมาเป็นเวลานานนับพันปี ชาวกรีก และโรมันโบราณ เชื่อกันว่า ความฝันคือสารจากพระเจ้าในบางครั้ง คนที่สามารถเข้าใจความฝัน อาจสามารถช่วยกองทัพในสมรภูมิได้ ส่วนสำหรับชาวอียิปต์โบราณเชื่อกันว่าผู้ที่เข้าใจความฝัน คือบุคคลพิเศษ ในประเทศจีน เชื่อกันว่าความฝันคือหนทางไปเยือนสมาชิกในครอบครัวผู้ล่วงลับไปแล้ว ชนเผ่าพื้นเมืองอเมริกันบางชนเผ่าและชาวเม็กซิกันที่เจริญแล้ว เชื่อว่า ความฝันคืออีกโลกหนึ่งที่เราไปเยือนในยามหลับ และในยุโรป ผู้คนเชื่อกันว่า ความฝันคือสิ่งชั่วร้ายและอาจชักนำให้คนหันไปทำสิ่งเลวร้ายได้ ในช่วงต้นศตวรรษที่ 20สองนักวิทยาศาสตร์ผู้มีชื่อเสียงได้พัฒนาแนวคิดต่างๆ เกี่ยวกับความฝัน ในปีคริสต์ศักราช 1900 Singmund Freud นักจิตวิทยาชาวออสเตรียได้ตีพิมพ์หนังสือที่มีชื่อว่า "The Interpretation of Dreams" หรือการตีความเกี่ยวกับความฝัน เขาเชื่อว่าคนเรามักจะฝันถึงสิ่งที่ตนต้องการแต่ไม่อาจครอบครองได้ และความฝันเหล่านี้มักจะโยงไปถึงเรื่องเพศสัมพันธ์และความก้าวร้าวรุนแรง สำหรับฟรอยด์แล้วความฝันเต็มไปด้วยความหมายที่ซ่อนเร้น เขาเชื่อว่าความฝันอาจเป็นหนทางสำคัญในการช่วยให้เข้าใจสิ่งต่างๆ ที่เกิดขึ้นในสมองของคนเรา เขาบอกอีกว่าความฝันคือหนทางในการช่วยแก้ไขปัญหาและช่วยให้สามารถเข้าใจความวิตกกังวลต่างๆ ตัวอย่างเช่น เวลาที่คนเราฝันว่ากำลังบินอยู่หรือกำลังนั่งชิงช้าแกว่งไปมา นั่นหมายถึงว่าพวกเขาต้องการที่จะเป็นอิสระจากเรื่องราวในวัยเด็กของพวกเขา ส่วนผู้ที่ฝันว่าพ่อแม่หรือพี่น้องเสียชีวิต ฟรอยด์เชื่อว่าผู้ที่ฝัน กำลังซ่อนความรู้สึกเกลียดชังต่อคนๆนั้น หรืออยากได้ในสิ่งที่คนเหล่านั้นมีอยู่ Carl Jung นักจิตวิทยาชาวสวิสผู้ทำงานอย่างใกล้ชิดกับ Sigmund Freud เป็นเวลานานนับปีแต่กลับพัฒนาแนวคิดเกี่ยวกับความฝันที่แตกต่างออกไป Jung เชื่อว่าความฝันอาจช่วยให้คนเราเติบโต และเข้าใจในตัวเองมากขึ้นเขาเชื่อว่าความฝันจะบ่งบอกทางแก้ไขปัญหา ที่คนเราต้องเผชิญในยามตื่นนอกจากนี้เขายังเชื่อว่าความฝันบ่งบอกถึงตัวตนของคนเราและความสัมพันธ์ที่เรามีต่อผู้อื่น แต่เขาไม่เชื่อว่า ความฝันซ่อนเร้นความรู้สึกเกี่ยวกับเรื่องเพศสัมพันธ์หรือความก้าวร้าวรุนแรง บรรดานักวิยาศาสตร์ได้ทำการศึกษาวิจัยอย่างเอาจริงเอาจังเกี่ยวกับความฝีน สมาคมการศึกษาเรื่องความฝันนานาชาติจัดการประชุมขึ้นเป็นประจำทุกปี และสำหรับปีนี้การประชุมจะมีขึ้นในเดือนนี้ ที่นครชิคาโก้ รัฐอิลลินอยส์ศาสตราจารย์ชาวออสเตรเลีย Robert Moss จะชี้แจงว่าความฝันต่างๆ มีอิทธิพลต่อประวัติศาสตร์อย่างไรบ้างตัวอย่างเช่น Harriet Tubman ที่สามารถช่วยทาสชาวอเมริกันให้หนีเป็นอิสระได้ เพราะเธอฝันเห็นตัวเองบินได้เหมือนนก และศาสตราจารย์ RobertMoss ยังเป็นหลักสูตรสอนให้คนเข้าใจความฝันทางอินเตอร์เนตด้วย นักวิจัย Rosalind Cartwright กล่าวว่านี้การศึกษาเกี่ยวกับความฝันกำลังเปลี่ยนไปเพราะปัจจุบันนักวิทยาศาสตร์หันไปศึกษาว่าทำไมคนบางคนจึงมีปัญหาเกี่ยวกับการนอนหลับกันมากขึ้น เธอบอกว่าสำหรับผู้ที่นอนหลับสนิท ความฝันช่วยให้พวกเขาสามาถควบคุมอารมณ์ในระหว่างวันนักวิจัยกำลังพยายามที่จะทำความเข้าใจว่า ความฝันมีความสำคัญต่อผู้ที่นอนไม่หลับหรือหลับๆ ตื่นๆ ในตอนกลางคืน อย่างไรบ้าง? นอกจากนี้ยังมีนักวิจัยอีกหลายคนที่กำลังศึกษาว่า ความฝันสามารถช่วยให้คนเรารับมือกับปัญหาต่างๆ ความเศร้าและอารมณ์ของคนเราได้อย่างไร นักวิทยาศาสตร์หลายๆ คนเชื่อว่าการศึกษาวิจัยเกี่ยวกับความฝันเป็นเรื่องที่สำคัญอย่างยิ่ง มาจนถึงบัดนี้เป็นเวลากว่าร้อยปีมาแล้ว ที่ SigmundFreud ตีพิมพ์หนังสือเล่มสำคัญเกี่ยวกับความฝันของเขา แต่ยังคงไม่มีบทสรุปว่าสมองของคนเราทำงานอย่างไร ในขณะที่นอนหลับฝัน และทำไมคนเราถึงนอนหลับฝัน